**Prevádzkový poriadok detského ihriska**

v areáli Základnej školy s materskou školou Holumnica

1. Detské ihrisko je prístupné širokej verejnosti nasledovne:

pondelok – piatok od 16.00 hod do 20.00 hod

sobota – nedeľa od 14.00 hod do 20.00 hod

1. Správca ihriska má právo pre zlé poveternostné podmienky alebo z dôvodu nevyhnutnej údržby užívanie detského ihriska kedykoľvek obmedziť alebo zakázať. Každý návštevník detského ihriska je povinný rešpektovať pokyny správcu.
2. Pre účely používania detského ihriska pre širokú verejnosť je možné využívať iba plochu za ochranným pletivom (asfaltová plocha), preliezačky, hojdačky, šmýkačka na úrovni a nad úrovňou asfaltovej plochy smerom hore k oploteniu cintorína.
3. Detské ihrisko je sprístupnené širokej verejnosti za účelom využívania pre športové a hrové aktivity a iné relaxačné účely.
4. Je zakázané užívať pre loptové hry a iné činnosti trávnatú plochu pred vstupom do základnej školy a betónovú plochu pred vstupom do materskej školy.
5. Na detskom ihrisku je **PRÍSNE ZAKÁZANÉ** fajčiť, požívať alkoholické nápoje a iné omamné látky. Za porušenie tohto zákazu je možné zo strany zriaďovateľa udeliť zákaz vstupu na detské ihrisko, prípadne finančnú sankciu v zmysle platnej legislatívy.
6. Každý užívateľ detského ihriska je povinný udržiavať čistotu, neznečisťovať areál odpadkami a inými spôsobmi, odpadky hádzať na miesto určené správcom detského ihriska.
7. Každý užívateľ detského ihriska je zodpovedný za svoju bezpečnosť a zdravie a je povinný sa správať v areáli detského ihriska tak, aby neohrozoval svoje zdravie, ani zdravie ostatných užívateľov detského ihriska. Za maloleté deti nesú zodpovednosť ich zákonní zástupcovia.
8. Správcom detského ihriska je z poverenia zriaďovateľa obce Holumnica Vladimír Skurka, 059 94 Holumnica č. 122.
9. V uvedených priestoroch je z hygienických a bezpečnostných dôvodov prísne zakázané vodenie psov.

V Holumnici, dňa 01.06.2015 Bc. Jana Tureková

starostka obce Holumnica